จ่าฝูง กิเลน ปะทะ พลังเอ็ม ศึกไทยลีกนัดที่ 17
กิเลนผยอง เอสซีจี เมืองทอง ยูไนเต็ด ขอแค่แต้มเดียวจากทีมเยือน พลังเอ็ม โอสถสภา เอ็ม 150 สมุทรปราการ ในเกมนัดที่ 17 ศึกโตโยต้า ไทยลีก 2016 วันที่ 22 มิ.ย.นี้ จะเข้าป้ายคว้าแชมป์เลกแรก ทันที แต่เจ้าถิ่นต้องการคว้าชัยเพื่อทำสถิติชนะต่อเนื่องเป็นเกมที่ 12 หวังทุบสถิติเดิมที่บุรีรัมย์ทำไว้ด้วยการชนะ 14 นัดติดเมื่อปีที่แล้ว,ศึกฟุตบอล โตโยต้า ไทยลีก 2016 ในวันพุธที่ 22 มิ.ย.นี้ เดินทางถึงเกม นัดที่ 17 ซึ่งเป็นแมตช์ส่งท้ายเลกแรกกันแล้ว โดยจะเตะพร้อม 9 คู่ 9 สนาม ซึ่งคู่เอกจะอยู่ที่เอสซีจี สเตเดียม เจ้าถิ่น กิเลนผยอง เอสซีจี เมืองทอง ยูไนเต็ด จ่าฝูงของตารางที่คว้าชัยชนะมาแล้ว 11 นัดต่อเนื่อง จะเปิดบ้านรับการมาเยือนของทีม พลังเอ็ม โอสถสภา เอ็ม 150 สมุทรปราการ ทีมอันดับ 16 ในเวลา 19.00 น. โดยทรูสปอร์ต เอชดี 2 (667) และทรูวิชั่นส์ 357 (ทรู มิวสิค) จะถ่ายทอดสดให้ชม,เกมนี้เอสซีจี เมืองทองฯ ต้องการเพียงแต้มเดียวก็จะเข้าป้ายซิวแชมป์เลกแรกทันที แต่ลูกทีมของ โค้ชแบน ธชตวัน ศรีปาน ไม่ได้มีจุดมุ่งหมายเพียงแค่นั้น แต่พลพรรคกิเลนผยองต้องการชัยชนะเป็นเกมที่ 12 ติดต่อกันเพื่อเดินหน้าทำลายสถิติเดิมที่บุรีรัมย์ ยูไนเต็ด เคยทำไว้ด้วยชนะในลีก 14 นัดต่อเนื่องเมื่อปีที่แล้วลงให้ได้ ดังนั้นเกมนี้แม้นักเตะจะล้าจากการลงสนามติดๆกัน แต่ตัวหลักก็น่าจะมี คลีตัน ซิลวา, ธีรศิลป์ แดงดา, ชนาธิป สรงกระสินธ์ ลงสนามเช่นเดิม,ด้าน โค้ชเบ๊ ไพโรจน์ บวรวัฒนดิลก นายใหญ่โอสถสภาฯ ที่เพิ่งแพ้คาบ้านให้กับนครราชสีมา มาสด้า เอฟซี เมื่อวันเสาร์ที่ผ่านมา คงฝากความหวังไว้ที่ 2 ดาวเตะต่างชาติ แซดนี อูลิโคฟ กับแอนโทนี โคเมนัน ที่จะลงประสานงานกันในแนวรุก,ส่วนที่สนาม ม.ธรรมศาสตร์ รังสิต รองจ่าฝูง แข้งเทพ แบงค็อก ยูไนเต็ด ของกุนซือมาโน โพลกิง จะเปิดบ้านรับการมาเยือนของทีมน้องใหม่ ค้างคาวไฟ สุโขทัย เอฟซี ทีมอันดับ 7 ที่ฟอร์มเริ่มแผ่วลงไป หลังไม่ชนะใครมาแล้ว 4 เกมติดต่อกัน โดยเกมนี้แบงค็อกฯต้องการชัยชนะเก็บ 3 แต้มเพื่อไล่บี้จ่าฝูง เมืองทอง หลังแต้มตามหลังอยู่ 2 คะแนน ซึ่งคาดว่าจะยังใช้ 3 ประสานในแดนหน้าอย่างดราแกน บอสโควิช, เจย์ซี จอห์น โจโจ้ และเลอันโดร ตาตู ส่วน โค้ชฉ่วย สมชาย ชวยบุญชุม กุนซือสุโขทัย เอฟซี มีจอห์น บาจโจ กับปิยะชาติ ศรีมะเรือง เป็นคีย์แมนหลัก นัดนี้จะมีการถ่ายทอดสดให้ชมทางทรูสปอร์ต เอชดี 3 (668) ในเวลา 18.00 น.,ขณะที่เกมดาร์บี้แมตช์อีสาน ที่สนามศรีนครลำดวน จ.ศรีสะเกษ กูปรีอันตราย ศรีสะเกษ เอฟซี จะเปิดรังเหย้ารอรับแข้ง ปราสาทสายฟ้า บุรีรัมย์ ยูไนเต็ด แชมป์เก่า ในเวลา 19.00 น. ถ่ายทอดสดทางช่องทรูโฟร์ยู โดยเกมนี้ โบซิดาห์ บันโดวิช กุนซือใหญ่ของศรีสะเกษ เอฟซี พร้อมจัดเต็มสูบเพื่อต้อนรับอดีตทีมเก่าของตัวเอง นำทีมมาโดย กาฟาร์ ดูโรซินมี กับภูวดล สุวรรณชาติ ในแนวรุก ส่วนบุรีรัมย์ น่าจะยังคงไว้ซึ่งชุดเดิม ไม่ว่าจะเป็น โก ซุล กิ, อันเดรส ตูนเญซ และนฤบดินทร์ วีรวัฒโนดม โดย กูปรีอันตราย ต้องการสร้างสถิติในบ้านของตัวเอง ด้วยการไม่แพ้ใครเป็นนัดที่ 8 ติดต่อกัน,สำหรับโปรแกรมโตโยต้าไทยลีกนัดส่งท้ายเลกแรก ที่เหลืออีก 6 คู่ ประกอบด้วย,ที่สนามเฉลิมพระเกียรติ 80 พรรษา จ.นครราชสีมา เวลา 18.00 น. นครราชสีมา มาสด้า เอฟซี พบ อาร์มี่ ยูไนเต็ด ถ่ายทอดสด ทรูสปอร์ต 7 (686),ที่สนามกีฬากลาง จ.ราชบุรี เวลา 18.00 น. ราชบุรี มิตรผล เอฟซี พบ สุพรรณบุรี เอฟซี ถ่ายทอดสด ทรูสปอร์ต 6 (685),ที่สนามชลบุรี สเตเดียม เวลา 18.00 น. ชลบุรี เอฟซี พบ เชียงราย ยูไนเต็ด ถ่ายทอดสดทรูสปอร์ต 2 (682),ที่สนามราชนาวี สัตหีบ กม.5 เวลา 19.00 น. ราชนาวี พบ พัทยา ยูไนเต็ด ถ่ายทอดสด ทรูวิชั่นส์ 445,ที่สนามลีโอ สเตเดียม เวลา 20.00 น. บางกอกล๊าส เอฟซี พบ บีบีซียู เอฟซี ถ่ายทอดสดทรูสปอร์ต เอชดี 3 (668),ที่สนามเฉลิมพระเกียรติ 72 พรรษา มีนบุรี เวลา 20.00 น. บีอีซี เทโรศาสน พบ ชัยนาท ฮอร์นบิล ถ่ายทอดสด ทรูสปอร์ต 2 (682)
กิเลนผยอง เอสซีจี เมืองทอง ยูไนเต็ด ขอแค่แต้มเดียวจากทีมเยือน พลังเอ็ม โอสถสภา เอ็ม 150 สมุทรปราการ ในเกมนัดที่ 17 ศึกโตโยต้า ไทยลีก 2016 วันที่ 22 มิ.ย.นี้ จะเข้าป้ายคว้าแชมป์เลกแรก ทันที แต่เจ้าถิ่นต้องการคว้าชัย
โตโยต้า ไทยลีก 2016,ไทยลีก,กิเลนผยอง,เมืองทอง ยูไนเต็ด,พลังเอ็ม,โอสถสภา,แข้งเทพ,แบงค็อก ยูไนเต็ด,สุโขทัย เอฟซี,กระต่ายแก้ว,บางกอกกล๊าส เอฟซี,ปราสาทสายฟ้า,บุรีรัมย์ ยูไนเต็ด,กูปรี,ศรีสะเกษ เอฟซี,ข่าว,ข่าวกีฬา,ไทยรัฐออนไลน์